Stanovy Športového klubu

...................................................................

schválených ..................... (členskou schôdzou, valným zhromaždením) dňa ...................................

PRVÁ ČASŤ

Základné ustanovenia (článok 1 - 22)

Článok 1

Všeobecné ustanovenia

Športový (Futbalový) klub ...................... je občianskym športovým združením (ďalej len “združenie”) s právnou subjektivitou, vykonávajúcim činnosť podľa vlastných stanov, vnútorných predpisov a v súlade s právnymi normami Slovenskej republiky. ............................... klub(ďalej len "združenie") je právnická osoba, ktorá môže vo svojom mene nadobúdať práva a povinnosti.

Skrátený názov združenia je ......... Skrátený názov združenia je používaný najmä na identifikáciu združenia pre účely a počas športového súťaženia.

Názov združenia ..........................................................

Sídlom združenia je ..............................................

Združenie má právnu formu občianskeho združenia založeného podľa zákona č. 83/1990 Zb. o združovaní občanov v znení neskorších predpisov.

Združenie je športovou organizáciou, konkrétne športovým klubom podľa § 15 zákona č. 440/2015 Z.z o športe a zmene a doplnení iných zákonov (ďalej len “ZoŠ”) a jeho činnosť, ak má mať spôsobilosť prijímateľa verejných prostriedkov v zmysle § 66 ZoŠ a nasl., musí byť vždy v súlade s § 19 až 23 ZoŠ.

Združenie je založené na dobu neurčitú.

Identifikačné číslo organizácie (ďalej len “IČO”), ktoré bolo združeniu po jeho vzniku pridelené podľa zákona 540/2001 Z. z. o štátnej štatistike v znení neskorších predpisov) je IČO ŠPORTOVÉHO KLUBU, o. z. Kópia dokumentu o pridelení tvorí prílohu týchto stanov.

(1) Daňové identifikačné číslo (ďalej len “DIČ”), ktoré bolo združeniu po jeho vzniku pridelené podľa zákona č. 563/2009 Z.z. o správe daní (Daňový poriadok) v znení neskorších predpisov DIČ ŠPORTOVÉHO KLUBU, o. z. Kópia dokumentu o pridelení tvorí prílohu týchto stanov.

(2) Symbolom združenia je logo s úplným názvom .............................. a logo so skráteným názvom “..... ”, ktorých vizualizácia tvorí prílohu týchto stanov.

Článok 2

Poslanie

Poslaním združenia v športe pre všetkých je podpora a rozvoj futbalu na území Slovenskej s osobitným dôrazom na podporu a rozvoj futbalu detí a mládeže a podporu zdravého spôsobu života obyvateľstva Slovenskej republiky.

Napĺňaním poslania združenia v spoločnosti sa sleduje verejný záujem a verejná prospešnosť a dosahujú sa ciele združenia späté zároveň s rozvojom futbalu ako uznaného športu podľa § 3, písm. f) ZoŠ.

Poslanie združenia sa napĺňa cestou plnenia cieľov a úloh združenia na vymedzený časový úsek rozdelených do základných oblastí, ktoré sa uskutočňujú najmä prostredníctvom hlavných činností združenia a v súčinnosti s členmi združenia.

Článok 3

Hlavné činnosti združenia

Hlavné činnosti združenia sú aktivity združenia vykonávané sústavne, samostatne, v mene a na zodpovednosť združenia, ktorými sa dosahuje príjem alebo možno dosiahnuť príjem, a ktoré nie sú podnikaním a nie sú vykonávané za účelom dosiahnutia zisku. Majetok, výnosy a príjmy vytvorené hlavnými činnosťami združenia sa využívajú na napĺňanie poslania a cieľov združenia a na úhradu výdavkov (nákladov) s nimi spojených.

Medzi hlavné činnosti združenia patria najmä:

reprezentovať záujmy členov združenia v spoločnosti, najmä vo futbalovom hnutí na území Slovenskej republiky,

vystupovať v mene členov združenia na území Slovenskej republiky vo vzťahu k štátu, samospráve, Slovenského futbalového zväzu a iným právnickým osobám a fyzickým osobám a zabezpečiť, aby záujmy členov združenia pri činnostiach týchto osôb boli primerane brané na zreteľ,

určovať filozofiu činnosti a rozvoja združenia, ktorá sa bude premietať do strategického plánovania činnosti združenia a rozpočtu združenia a ich napĺňania,

podieľať sa na založení, vzniku a činnosti právnických osôb, ktoré nie sú založené za účelom podnikania (napr. nadácií), pri podpore verejnoprospešných účelov zameraných na futbal, jeho propagáciu a rozvoj,

koordinovať spoluprácu a podporovať jednotnosť medzi jednotlivými členmi združenia, riešiť spory medzi nimi a byť im nápomocný,

zaoberať sa ďalšími otázkami vo vzťahu k futbalu a jeho rozvoju na území Slovenskej republiky.

DRUHÁ ČASŤ

Členstvo v združení (článok 4 - 8)

Článok 4

Členstvo v združení, vzťahy v združení a reprezentovanie združenia navonok

Členstvo v združení je vyjadrením podpory, lojality a stotožnenia sa člena združenia s poslaním, cieľmi a úlohami, ako aj s pravidlami fungovania združenia. Združenie zabezpečuje plnenie svojich cieľov a úloh najmä prostredníctvom svojich členov a v spolupráci s nimi.

Členstvo v združení je dobrovoľné, nie je naň právny nárok a vzniká, je pozastavené alebo zaniká rozhodnutím príslušného orgánu združenia.

Členstvom v združení člen združenia prejavuje svoj súhlas a vôľu podriadiť sa platným pravidlám združenia, ktoré sú vyjadrené v týchto stanovách ako aj rozhodnutiam príslušných orgánov združenia vydaným v súlade s nimi. Práva a povinnosti členov môžu byť okrem týchto stanov upravené aj ďalšími predpismi združenia.

Členstvom v združení vzniká príslušnosť k združeniu podľa § 8 ods. 3 ZoŠ.

Ak sa združenie stane prijímateľom verejných prostriedkov v zmysle § 66 ZoŠ a nasl., vyberá v súlade s § 9, ods. 1 ZoŠ ročný členský príspevok na svoju činnosť od svojich členov.

Združenie, jeho orgány a členovia podporujú medzi sebou navzájom a vo vzťahu k tretím osobám vzťahy založené na všeobecných princípoch slušnosti. Každý člen združenia je povinný osobitne dbať na dobré meno združenia a zdržať sa akýchkoľvek konaní, ktoré by ho mohli nespravodlivo poškodiť. Združenie zabezpečuje v zmysle § 8, ods. 6 ZoŠ vo svojej pôsobnosti dodržiavanie pravidiel Svetového antidopingového programu, opatrení proti manipulácii priebehu a výsledkov súťaží a iných opatrení proti negatívnym javom v športe vyplývajúcich z medzinárodných predpisov a rozhodnutí a tieto negatívne javy združenie považuje ako závažné disciplinárne previnenia v rozpore s poslaním združenia.

Každý člen združenia môže kedykoľvek v súlade s týmito stanovami zo združenia vystúpiť. Vystúpenie zo združenia nezbavuje člena vystupujúceho zo združenia povinnosti vyrovnať svoje finančné alebo iné záväzky voči združeniu alebo členom združenia.

Článok 5

Členovia združenia

Združenie musí mať aspoň 2 zakladajúcich členov združenia a môže mať neurčitý počet individuálnych členov združenia.

Zakladajúci člen združenia je fyzická alebo právnická osoba, ktorá po jeho vzniku zásadným spôsobom prispela k ďalšiemu rozvoju združenia.

Individuálny člen združenia je fyzická osoba, ktorá vykonáva v združení a jeho prostredníctvom športovú činnosť vrátane súťaže ako športovec alebo športový odborník.

Ak tieto stanovy neustanovujú inak, vznikom ani zánikom príslušnosti fyzickej osoby k združeniu ako športovej organizácii podľa § 3, písmeno k) ZoŠ automaticky nevzniká ani nezaniká členstvo v združení podľa zákona č. 83/1990 Zb. o združovaní občanov v znení neskorších predpisov.

Článok 6

Zakladajúci členovia združenia

Zoznam zakladajúcich členov združenia vrátane ich mena, priezviska, dátumu narodenia a dátumu vzniku ich členstva v združení ako zakladajúcich členov vrátane prípadného dátumu zániku tohto členstva tvorí prílohu týchto stanov.

Zakladajúci člen združenia môže byť i fyzická osoba alebo právnická osoba, ktoré bola za zakladajúceho člena združenia prijatá po vzniku združenia jednohlasne všetkými ostatnými zakladajúcimi členmi združenia existujúcimi v momente ich prijatia.

V zmysle týchto stanov sa priznávajú zakladajúcim členom združenia tieto práva:

zúčastňovať sa na činnosti a rozhodovaní Rady zakladajúcich členov združenia,

podieľať sa na činnosti združenia najmä pripomienkovaním a schvaľovaním strategického plánu združenia a rozpočtu združenia navrhnutých Predsedom združenia,

voliť a odvolávať predsedu združenia,

určovať výšku členských príspevkov pre členov združenia na príslušné časové obdobie vrátane dátumu ich splatnosti,

byť informovaní o rozhodnutiach orgánov združenia a činnosti členov združenia.

V zmysle týchto stanov sa priznávajú zakladajúcim členom združenia tieto povinnosti:

dodržiavať stanovy združenia,

pomáhať pri plnení poslania a cieľov združenia a aktívne sa podieľať na jeho činnosti,

podľa svojho najlepšieho vedomia a svedomia, v rozsahu svojich možností a schopností pomáhať orgánom združenia,

platiť členské príspevky riadne a včas,

konať a vystupovať tak, aby neboli poškodené záujmy ani dobrá povesť združenia a jeho členov,

ochraňovať a zveľaďovať majetok združenia.

Fyzickej osobe členstvo v združení ako zakladajúceho člena združenia zaniká:

smrťou,

stratou alebo obmedzením spôsobilosti na právne úkony,

písomným vzdaním sa členstva v združení ako zakladajúceho člena, ktoré je riadne doručené združeniu.

Právnickej osobe členstvo v združení ako zakladajúceho člena združenia zaniká:

zánikom právnickej osoby,

písomným vzdaním sa členstva v združení ako zakladajúceho člena, ktoré je riadne doručené združeniu.

Ak členstvo zaniká na základe písomného vzdania sa, jeho právne účinky nastanú dňom jeho doručenia združeniu.

Článok 7

Individuálni členovia združenia

Individuálni členovia združenia môžu byť iba fyzické osoby, najmä športoví odborníci a športovci vrátane ich rodinných príslušníkov, ktorí vykonávajú v združení a jeho prostredníctvom športovú činnosť vrátane súťaže v zmysle § 3, písm. g) ZoŠ.

O vzniku, zániku a pozastavení členstva individuálneho členstva v združení (ďalej len (členstva) rozhoduje predseda združenia (ďalej len „Predseda“).

Členstvo v združení je možné na dobu určitú alebo na dobu neurčitú.

Ku vzniku členstva je žiadateľ povinný predložiť riadne vyplnenú prihlášku spolu s ďalšími listinami tvoriacimi súčasť prihlášky, ktoré určí Predseda.

Vzor prihlášky vydá Predseda a vhodným spôsobom ho uverejní.

Podmienky vzniku členstva fyzickej osoby v združení ako individuálneho člena združenia sú nasledovné:

vek aspoň 6 rokov,

súhlas s dodržiavaním stanov združenia,

uhradenie členského príspevku za mesiac/ kalendárny rok, v ktorom má individuálne členstvo vzniknúť bezhotovostným platobným stykom na účet združenia.

Predseda rozhodne o členstve žiadateľa najneskôr do 10 kalendárnych dní od obdržania riadne vyplnenej prihlášky so všetkými potrebnými prílohami a pripísania členského príspevku na účet združenia.

Predseda môže pred rozhodnutím o vzniku členstva začať interné uzavreté pripomienkové konanie k osobe žiadateľa, a to tak, že vhodným spôsobom umožní všetkým členom združenia, aby sa vyjadrili k predpokladom žiadateľa stať sa členom združenia. Pripomienkové konanie trvá spravidla 7 dní a musí byť ukončené najneskôr 3 dni pred dňom, keď Predseda rozhodne o členstve žiadateľa. Ak člen združenia nedoručí Predsedovi počas pripomienkového konania svoje pripomienky k osobe žiadateľa, má sa za to, že súhlasí s členstvom žiadateľa v združení. Pripomienky doručené Predsedovi majú konzultatívny charakter. Predseda sa zaväzuje každou pripomienkou zaoberať. Doručenie pripomienky neznamená automaticky neprijatie osoby za člena združenia.

Predseda združenia môže pred rozhodnutím o vzniku členstva uskutočniť so žiadateľom a/alebo jeho zástupcom osobný rozhovor na overenie vhodnosti žiadateľa stať sa členom združenia. Osobný rozhovor podľa tohto bodu sa musí uskutočniť najneskôr v deň, keď Predseda rozhodne o vzniku členstva.

Rozhodnutie o prijatí za člena sa oznámi vhodným spôsobom žiadateľovi o členstvo.

Ak Predseda združenia rozhodne, že žiadateľa za člena združenia neprijíma, vhodným spôsobom to oznámi žiadateľovi a vráti členský príspevok na jeho účet.

Ak už nevznikla skôr, vznikom individuálneho členstva fyzickej osoby v združení podľa zákona č. 83/1990 Zb. o združovaní občanov v znení neskorších predpisov vzniká príslušnosť fyzickej osoby k združeniu ako športovej organizácii podľa § 3, písmeno k) ZoŠ.

V zmysle týchto stanov sa priznávajú individuálnym členom združenia tieto práva:

podieľať sa na činnosti združenia najmä ako športovec a športový odborník a požívať iné výhody poskytované združením svojim členom, ak ich individuálne členstvo nie je pozastavené,

obracať sa na orgány združenia s podnetmi týkajúcimi sa združenia a žiadať tieto orgány o stanovisko k týmto podnetom,

byť informovaný o činnosti a o rozhodnutiach orgánov združenia.

V zmysle týchto stanov sa priznávajú individuálnym členom združenia tieto povinnosti:

dodržiavať stanovy a interné predpisy združenia vrátane rozhodnutí, pokynov a usmernení orgánov združenia,

pomáhať pri plnení poslania a cieľov združenia a aktívne sa podieľať na jeho činnosti,

podľa svojho najlepšieho vedomia a svedomia, v rozsahu svojich možností a schopností pomáhať orgánom združenia,

platiť riadne a včas členské príspevky,

konať a vystupovať tak, aby neboli poškodené záujmy ani dobrá povesť združenia a jeho členov,

ochraňovať a zveľaďovať majetok združenia.

Príslušné orgány združenia môžu internými predpismi konkretizovať/podrobnejšie upraviť výkon rozšíriť práva a povinnosti členov, a to v súlade so stanovami, právnym poriadkom Slovenskej republiky a právom Európskej únie. Pri ukladaní povinností členom združenia dbajú orgány združenia najmä na to, aby nimi nezasahovali v neprimeranom rozsahu do legitímnych subjektívnych záujmov jednotlivých členov a združenia ako celku.

Členstvo v združení ako individuálneho člena združenia je fyzickej osobe pozastavené nezaplatením členského príspevku riadne a včas.

Fyzickej osobe členstvo v združení ako individuálneho člena združenia zaniká:

smrťou,

písomným vzdaním sa členstva v združení ako individuálneho člena, ktoré je riadne doručené združeniu,

zánikom združenia.

rozhodnutím predsedu združenia pre závažné disciplinárne previnenie fyzickej osoby podľa čl. 4, ods. 6 týchto stanov, ktoré je v rozpore s poslaním združenia.

Zoznam individuálnych členov združenia vrátane ich osobných údajov vedie Predseda v rozsahu podľa § 80 ods. 2 písm. a), b), d) až r) a ods. 4 až 7 ZoŠ.

Článok 8

Osoby s príslušnosťou k združeniu, ktoré nie sú členmi združenia

Zoznam osôb s príslušnosťou k združeniu, ktoré nie sú členmi združenia vrátane ich osobných údajov vedie Predseda v rozsahu podľa § 80 ods. 2 písm. a), b), d) až r), ods. 4 až 7 zákona č. 440/2016 Z.z o športe a zmene a doplnení iných zákonov.

TRETIA ČASŤ

Orgány združenia (článok 9 - 12)

Článok 9

Orgány združenia sú vždy Predseda združenia a ............................... (výkonný výber atď)

Orgánom združenia je i Kontrolór, ak sú splnené podmienky uvedené v § 10 ZoŠ.

Článok 10

Predseda združenia

Rada si volí predsedu združenia (ďalej len “Predseda”), ktorý môže byť zároveň zakladajúcim členom združenia, na obdobie najviac 5 rokov.

Predseda vykonáva najčastejšie právne úkony v mene združenia a jeho najdôležitejšími úlohami sú:

vystupovať v mene združenia, zastupovať a reprezentovať jeho záujmy pri rokovaniach s tretími osobami,

zabezpečovať efektívne fungovanie združenia za účelom naplnenia poslania a cieľov združenia vykonávaním hlavných činností združenia,

rozhodovať o vzniku, zániku a pozastavení členstva v združení a viesť aktuálny zoznam členov združenia a osôb s príslušnosťou k združeniu v zmysle § 8, ods. 3 ZoŠ,

pripraviť návrh strategického plánu združenia a rozpočtu združenia a predložiť ho Rade,

realizovať rozhodnutia prijaté Radou,

dohliadať na prácu/činnosť športových odborníkov a športovcov s príslušnosťou k združeniu.

Článok 11

(Výkonný výbor atď) .................................................................

Článok 12

Kontrolór združenia

Ak združenie má dve bezprostredne po sebe nasledujúce účtovné obdobia príjem prostriedkov zo štátneho rozpočtu presahujúci 50 000 eur ročne, združenie zriadi a rozhodnutím Rady obsadí funkciu Kontrolóra najneskôr do 30. júna nasledujúceho roka.

Po obsadení funkcie Kontrolór postupuje následne pri svojej činnosti podľa § 10 a nasl. ZoŠ.

ŠTVRTÁ ČASŤ

Hospodárenie združenia (článok 13 - 15)

Článok 13

Základné princípy hospodárenia združenia

Združenie má účtovné obdobie kalendárny rok v zmysle § 9, ods. 3 ZoŠ.

Plánovanie, koordinovanie a uskutočňovanie príjmov a výdavkov združenia za priebeh jedného účtovného obdobia má byť v zásade vyrovnané.

Združenie hospodári na základe plánovaného rozpočtu na kalendárny rok, ktorý schvaľuje Rada na návrh Predsedu, ktorý ho Rade predloží najneskôr do konca apríla príslušného kalendárneho roka.

Predseda združenia predkladá Rade združenia každoročne najneskôr do konca apríla príslušného kalendárneho roka Správu o činnosti za predchádzajúci kalendárny rok, ktorá obsahuje

zmeny stanov a iných predpisov združenia,

zmeny v zložení orgánov združenia,

prehľad vykonávaných činností a projektov,

Ak združenie spĺňa podmienky uvedené v § 9, ods. 4 ZoŠ, zostaví v zmysle § 9, ods. 5 ZoŠ výročnú správu a nechá ju overiť spolu s ročnou účtovnou závierkou audítorom.

Článok 14

Príjmy združenia a výdavky združenia

Príjmy združenia tvoria najmä:

poplatky za registráciu a evidenciu členov združenia,

poplatky za registráciu a evidenciu osôb s príslušnosťou k združeniu, ktoré nie sú členmi združenia podľa § 8 ods. 3 ZoŠ,

členské príspevky od členov združenia,

príspevky od iných občianskych združení,

dary,

výchovné za prestupy športovcov do iného športového klubu podľa § 69 ods. 5 ZoŠ,

príjmy za vstupy na športové podujatia organizované združením, príjmy z predaja tovarov alebo služieb označených symbolmi združenia podľa týchto stanov,

príjmy zo zmlúv o reklame,

príjmy z hospodárenia s vlastným majetkom a právami združenia, najmä nájomné z prenájmu hnuteľného a nehnuteľného majetku,

príjmy z inej zárobkovej činnosti združenia

podiel na zisku obchodných spoločností po zdanení, v ktorých je združenie spoločníkom alebo akcionárom,

podiely zo zaplatenej dane fyzickej alebo právnickej osoby podľa § 50 a nasl. zákona č. 595/2003 Z.z o dani z príjmov v znení neskorších predpisov,

sponzorské zo zmlúv o sponzorstve v športe podľa § 50 a nasl. ZoŠ,

príspevok od národného športového zväzu vo futbale z príspevku uznanému športu,

dotácie z rozpočtu verejnej správy,

príspevok na národný športový projekt podľa § 75 ZoŠ,

príspevok na športový poukaz § 76 ZoŠ.

Výdavky združenia, ktorými sa napĺňa poslanie združenia v spoločnosti a sleduje verejný záujem a verejná prospešnosť a dosahujú sa ciele združenia sú najmä výdavky združenia:

na zabezpečenie prípravy športovej reprezentácie športového klubu,

na zabezpečenie účasti športovej reprezentácie športového klubu na športových súťažiach,

na podpora a rozvoj futbalu na území Slovenskej republiky s osobitným dôrazom na podporu a rozvoj futbalu detí a mládeže a podporu zdravého spôsobu života obyvateľstva Slovenskej republiky.

na profesionálnych športovcov na základe zmlúv podľa § 4 ods. 3 ZoŠ,

výdavky na športových odborníkov na základe zmlúv podľa § 6 ods. 3 ZoŠ, najmä ak sa na výkon športovej činnosti vyžaduje odborná spôsobilosť podľa § 6 ods. 7 ZoŠ,

na príspevky združenia talentovaným športovcom podľa § 9 ods. 2 písm. j) zákona č. 595/2003 Z.z o dani z príjmov v znení neskorších predpisov, ktorí majú príslušnosť k združeniu podľa § 8 ods. 3 ZoŠ,

na príspevky združenia aktívnym športovcom podľa § 9 ods. 2 písm. j) zákona č. 595/2003 Z.z o dani z príjmov v znení neskorších predpisov, ktorí majú príslušnosť k združeniu podľa § 8 ods. 3 ZoŠ,

na náhradu za stratu času dobrovoľníka zapísaného v informačnom systéme športu podľa § 6 ods. 2 písm. e) ZoŠ,

na dodržiavanie pravidiel Svetového antidopingového programu, opatrení proti manipulácii priebehu a výsledkov súťaží a iných opatrení proti negatívnym javom v športe vyplývajúcich z medzinárodných predpisov a rozhodnutí v pôsobnosti združenia podľa § 8 ods. 6 ZoŠ,

na kúpu tovarov a služieb, ktorými sa zhodnocujú existujúci majetok a práva združenia vrátane následného maloobchodného predaja týchto tovarov a služieb so symbolmi združenia.

iné výdavky.

Článok 15

Účty združenia vedené v banke alebo v pobočke zahraničnej banky

Združenie zriadi osobitný bankový účet na príjem verejných prostriedkov podľa § 66 ods. 3 písm. c) ZOŠ.

Združenie zriadi osobitný bankový účet na prijímanie prostriedkov zo zmlúv o sponzorstve v športe podľa § 50 a nasl. ZoŠ.

Údaje na osobitnom bankovom účte podľa odseku 2 sú bezplatne, diaľkovo a nepretržite prístupné tretím osobám spôsobom umožňujúcim hromadný prístup.

Pri platbách z osobitného bankového účtu podľa odseku 2 združenie využíva prednostne platby bezhotovostným platobným stykom pomocou služieb elektronického bankovníctva (internetbanking), z ktorých je zrejmá

suma,

dátum transakcie,

čísla protiúčtu prijímateľa platby,

názov účtu prijímateľa platby,

variabilný symbol platby,

identifikácia platby vzhľadom na druh výdavku podľa jednotlivých písmen čl. 12 ods. 2 týchto stanov vrátane stručných, výstižných a neskresľujúcich údajov na jej identifikáciu tretím osobám pre účely verejnej kontroly.

PIATA ČASŤ

Spoločné, prechodné a záverečné ustanovenia (článok 16 - 18)

Článok 16

Zrušovanie a zánik združenia

Združenie zaniká dobrovoľným rozpustením na základe rozhodnutia Rady alebo zlúčením s iným združením v súlade so zákonom č. 83/1990 Zb. o združovaní občanov v znení neskorších predpisov, pri ktorých sa vyžaduje súhlas kvalifikovanej väčšiny členov Rady.

Združenie môže tiež zaniknúť právoplatným rozhodnutím Ministerstva vnútra Slovenskej republiky alebo súdu o jeho rozpustení.

V prípade zániku združenia z dôvodov a za podmienok stanovených v ust. § 12 ods. 1 písm. a)/ zákona č. 83/1990 Zb. o združovaní občanov v znení neskorších predpisov, Rada určí likvidátora združenia.

Pri zániku združenia sa vykoná majetkové vysporiadanie.

V prípade zániku združenia bez právneho nástupcu vykoná na základe rozhodnutia Rady určený likvidátor likvidáciu majetku združenia v zmysle ustanovení § 70 a nasl. Obchodného zákonníka s použitím § 13 zákona v súlade so zákonom 83/1990 Zb. o združovaní občanov v znení neskorších predpisov.

V prípade zrušenia združenia s ustanovením právneho nástupcu prechádza všetok majetok, aktíva, pasíva, záväzky a pohľadávky z právnych vzťahov, na právneho nástupcu združenia, ak Rada nerozhodne inak.

Likvidátor je povinný najskôr vyrovnať všetky záväzky a pohľadávky združenia a s likvidačným zostatkom naloží podľa rozhodnutia na základe rozhodnutia Rady.

Zánik združenia oznámi likvidátor Ministerstvu vnútra Slovenskej republiky do 15 dní od ukončenia likvidácie.

Pri likvidácii združenia sa primerane postupuje podľa príslušných ustanovení Obchodného zákonníka.

Článok 17

Zrušovacie ustanovenie

(1) Zrušujú sa Stanovy ........................ schválené ...................... a všetky z nich plynúce predpisy združenia.

Článok 18

Účinnosť

Tieto stanovy boli prerokované a schválené .................................... podľa jeho pôvodných stanov dňa ……………….. a nadobúdajú účinnosť dňa …………………...

Zmenu stanov oznámi Ministerstvu vnútra Slovenskej republiky do 15 dní od ich schválenia Predseda v súlade s § 11, ods.1 zákona č. 83/1990 Zb. o združovaní občanov v znení neskorších predpisov.

Budúce zmeny týchto stanov schválené Radou nadobúdajú účinnosť dňom ich schválenia, ak Rada nerozhodne o neskoršom nadobudnutí účinnosti zmeny stanov.